**Likumprojekta "Grozījumi** **likumā "Par nodokļiem un nodevām"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts sagatavots, izpildot Ministru kabineta 2013.gada 13.augusta protokola Nr.44 (175.§) 3.1.2.apakšpunktu. |
| 2. | Pašreizējā situācija un problēmas | Saskaņā ar likuma “Par nodokļiem un nodevām” 1.panta 30.a) punktā noteikto riska adrese ir nodokļu maksātāja adrese, ja Valsts ieņēmumu dienests (turpmāk – VID) ir konstatējis, ka ne nodokļu maksātāja juridiskajā adresē, ne reģistrētās struktūrvienības, ja tāda ir, adresē saimniecisko darbību nav iespējams veikt.  VID uz 2013.gada janvāri ir apzinājis 51 riska adresi, kura ir uzņēmumu juridiskā adrese, un kurās konstatēts, ka saimniecisko darbību tajās nevar veikt. Šobrīd ir apzināti 2008 uzņēmumi, kas kā savu juridisko adresi reģistrējuši tieši šīs adreses.  Pēc VID rīcībā esošās informācijas uz 2013.gada janvāri ir 794 uzņēmumi, kuru vienīgajai amatpersonai (347 fiziskās personas) deklarētā dzīvesvietas adrese ir patversme, kas atbilst likumā „Par nodokļiem un nodevām” 1.panta 30.b) punktā noteiktās riska adreses statusam - deklarētā dzīvesvietas adrese ir sociālā institūcija, kas personām bez noteiktas dzīvesvietas vai krīzes situācijā nonākušām personām nodrošina īslaicīgas uzturēšanās iespējas.  Likuma “Par nodokļiem un nodevām” 18.panta 1.daļas 21.punktā ir noteikts, ka VID regulāri sniedz informāciju par riska adresēm Latvijas Republikas Uzņēmumu reģistram (turpmāk – Uzņēmumu reģistrs).  Tas nozīmē, ka Uzņēmumu reģistra rīcībā ir informācija par šādām adresēm taču nav noteikta Uzņēmumu reģistra rīcība gadījumos, ja tiek konstatēts, ka uzņēmuma juridiskā adrese ietverta VID vestajā riska adrešu sarakstā.  Turklāt likuma “Par nodokļiem un nodevām” 34.1 panta ir noteikti gadījumi, kad nodokļu maksātāja saimnieciskā darbība tiek apturēta, konstatējot smagus pārkāpumus nodokļu jomā. Saimniecisko darbību aptur bez brīdinājuma, ja konstatē šādus pārkāpumus pastiprinošos apstākļus:  1) VID rīcībā ir informācija, ka komercreģistrā kā nodokļu maksātāja vienīgais dalībnieks vai vienīgā amatpersona šā fakta konstatācijas brīdī ir norādīta tāda persona, kuras nolūks nav bijis veikt komercdarbību un kuras dati bez šīs personas piekrišanas tika izmantoti ierakstu izdarīšanai komercreģistrā vai kura par dalībnieku vai vienīgo amatpersonu kļuva pēc trešo personu lūguma;  2) VID rīcībā ir informācija, ka nodokļu maksātāja atsevišķu dalībnieku vai atsevišķu amatpersonu nolūks nav bijis veikt komercdarbību.  VID uzturētajā „Paskaidrojumu reģistrā”, kurā tiek ievietoti komercsabiedrību amatpersonu paskaidrojumi un iesniegumi, par to, ka viņi neko nezin par komercsabiedrību reģistrāciju un saimniecisko darbību, vai arī piedalījušies par samaksu komercsabiedrību reģistrācijas procesā pēc trešo personu laika periodā no 2008.gada decembra līdz 2013.gada janvārim ievietoti paskaidrojumi no 1541 personām par 2500 šādām komercsabiedrībām (šobrīd no tām Uzņēmumu reģistrā likvidētas ir 256 komercsabiedrības).  Ar šiem uzņēmumiem 2012.gada desmit mēnešos darījumus Ls 45,5 milj. apmērā ir deklarējuši 575 nodokļu maksātāji, tādejādi radot zaudējumus valsts budžetam vismaz Ls 11,3 milj. (pievienotās vērtības nodoklis, kas vai nu nav samaksāts vai arī ir palielināta no budžeta atmaksājamā summa).  Jāņem vērā, ka minētās komercsabiedrības ir paaugstināta riska grupas nodokļu maksātāji, kuru patiesais dibināšanas mērķis ir saistīts ar starpnieka lomas izpildi naudas „atmazgāšanas” un nodokļu izkrāpšanas shēmās un kuru darbības organizētāji, kā arī patiesā labuma guvēji administratīvā procesa ietvaros nav identificējami.  Apkopotie statistikas dati liecina par ievērojamu darījumu apmēru un valsts budžetā neiemaksātajām nodokļu summām, tāpēc ir būtiski ierobežot iespējas reģistrēt šādas komercsabiedrības.  Regulējums, kas paredz saimnieciskās darbības apturēšanu, ir efektīvs līdzeklis cīņā ar fiktīviem uzņēmumiem, taču ir nepieciešams izstrādāt tādu normatīvo regulējumu, kas turpmāk nepieļaus šādu uzņēmumu reģistrāciju. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Likumprojekta mērķis ir paaugstināt nodokļu kontroles un administrēšanas efektivitāti, lai novērstu izvairīšanos no nodokļu nomaksas.  Likumprojekts paredz:   * noteikt riska personas definīciju; * noteikt pienākumu VID uzturēt riska personu reģistru un nodrošināt informācijas par riska personu reģistrā reģistrētajām riska personām nodošanu Uzņēmumu reģistram;   Kritēriji riska personas statusa noteikšanai ir izvēlēti, ņemot vērā Valsts ieņēmumu dienesta rīcībā esošus statistikas datus par izmantotājiem paņēmieniem nodokļu izkrāpšanai no valsts budžeta. Mērķis aizsargāt sabiedrības intereses no pretlikumīgas rīcības ir proporcionāls noteiktajiem šķēršļiem, jo persona, kas izvairās no nodokļu nomaksas, ar savu rīcību nodara  **zaudējumus valsts interesēm**, tātad katram valsts iedzīvotājam, par ko likumdevējs paredzējis ne tikai administratīvo, bet arī kriminālo atbildību (Krimināllikuma 218.pants). Valsts ieņēmumu dienests, veicot nodokļu iekasēšanu, nodrošina, ka valstij ir pieejami finanšu resursi, kurus valdība izmanto, lai īstenotu aizsardzības, sociālās, vides aizsardzības un citas programmas, regulētu ieņēmumu sadalījumu starp valsts un pašvaldību budžetiem, iezīmētu nodokļu ieņēmumus īpašiem mērķiem un noteiktu valsts ieņēmumu izlietošanas virzienus, lai budžeta resursi atbilstoši prioritātēm tiktu izlietoti pēc iespējas efektīvāk.  Nesaņemot pietiekošo finansējumu, pašvaldība nevar nodrošināt pilnvērtīgu iepriekš minēto mērķu finansēšanu, līdz ar to persona, kas izvairās no nodokļu nomaksas un nemaksā nodokļus pilnā apmērā, nodara ne tikai finansiālus zaudējumus budžetam, bet arī zaudējumus sabiedrībai, kurus nav iespējams izteikt naudas vērtībā.  Personas, kas atbilst riska personas statusam, ir nepieciešams efektīvi atturēt no turpmākas iesaistes komerctiesiskajā vidē, līdz ar to atteikšanās tās ierakstīt Uzņēmumu reģistrā vestajos reģistros ir samērīgākais veids, kā sabalansēt visu iesaistīto pušu tiesiskās intereses un tiesības  Ņemot vērā, ka Likumprojekts stāsies spēkā 2014.gada 1.janvārī, kad Latvijā jau būs ieviests euro, naudas summas Likumprojektā ir izteiktas euro valūtā. |
| 5. | Projekta izstrādē iesaistītās institūcijas | VID |
| 6. | Iemesli, kādēļ netika nodrošināta sabiedrības līdzdalība | Likumprojektā ietvertais regulējums ir vērsts pret fiktīviemuzņēmumiem, komersantiem un biedrībām un nodibinājumiem, , kuru izslēgšana no uzņēmējdarbības vides veicinās godīgu konkurenci un uzņēmējdarbības attīstību kopumā, aizstāvot sabiedrības intereses. |
| 7. | Cita informācija | Nav attiecināms. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekts attiecināms uz ikvienu personu, kura atbildīs likumprojektā definētajai riska personai.  Likumprojekts attieksies arī uz VID un tā nodarbinātajiem, kuru darba pienākumos ietilps pārliecināties par personas atbilstību riska personas definīcijai.  Likumprojekts attieksies arī uz Uzņēmumu reģistru un Uzņēmumu reģistra valsts notāriem, kuri pieņem lēmumus par subjektu vai juridisko faktu reģistrāciju Uzņēmumu reģistra vestajā uzņēmumu reģistra žurnālā, komercreģistrā vai biedrību un nodibinājumu reģistrā.  Paskaidrojumu reģistrā ir iekļauta informācija par 1635 uzņēmumiem (saistībā ar fiktīvo uzņēmējdarbību), it sevišķi pēdējā laikā tiek saņemti ļoti daudz paskaidrojumi, jo personas, lūdzot sociālo palīdzību, ir konstatējušas, ka ir iesaistītas fiktīvos uzņēmumos, un līdz ar to pabalsts no valsts, no pašvaldības nepienākas. Tādējādi personas ir ieinteresētas uzzināt savu statusu. Personas, kuras par samaksu ir piekritušas iesaistīties komercdarbībā, tādējādi atbalstot fiktīvo uzņēmējdarbību, šobrīd ir gatavas atzīt šo pārkāpumu, lai gūtu iespēju pretendēt uz pabalstiem un saņemt tos. 2011.gada 5 mēnešos no VID ar PVN apliekamo personu reģistra pēc VID iniciatīvas ir izslēgtas 2924 personas, šāda izslēgšana būtu uzskatāma par ierobežojošu pasākumu saimnieciskās darbības veikšanai. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Likumprojekts vērsts uz komercdarbības vides un saimnieciskās darbības vides sakārtošanu, izslēdzot no tās negodprātīgas fiziskās personas. |
| 5. | Administratīvās procedūras raksturojums | VID būs pienākums uzturēt riska adrešu sarakstu un riska personu sarakstu un regulāri sniegt šo informāciju Uzņēmumu reģistram.  Uzņēmumu reģistrs, konstatējot, ka pieteikumā par uzņēmuma, komersanta, biedrības vai nodibinājuma reģistrāciju, izmaiņām reģistrācijas lietā vai pārreģistrāciju norādītā informācija ietverta VID uzturētajā riska personu sarakstā vai riska adrešu sarakstā atliks vai atteiks uzņēmuma, komersanta, biedrības vai nodibinājuma reģistrāciju, izmaiņu reģistrācijas lietā vai pārreģistrāciju. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| Rādītāji | 2013 | | Turpmākie trīs gadi (tūkst. latu) | | |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | +12 200 | +12 200 | +12 600 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | +12 200 | +12 200 | +12 600 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 19,3 | 16,9 | 16,9 |
| 2.1. valsts pamatbudžets | 0 | 0 | 19,3 | 16,9 | 16,9 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +12 181 | +12 187 | +12 600 |
| 3.1. valsts pamatbudžets | 0 | 0 | +12 181 | +12 187 | +12187 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Attiecībā uz administratīvo atbildību, ko piemēros VID:  Paaugstināta riska grupas komercsabiedrību „veiktie” darījumi:  2011.gadā bija vismaz 154,7 milj. latu;  2012.gada pirmajos sešos mēnešos bija vismaz 24,2 milj. latu.  Tādējādi nodokļu maksātāji, sadarbojoties ar šādām komercsabiedrībām, 2011.gadā PVN priekšnodoklī iekļāvuši un līdz ar to samazinājuši budžetā maksājamo PVN vismaz 34,0 milj. latu apmērā, kā arī šo pašu darījumu apmērā attiecīgi ir palielināti arī citu nodokļu maksātāju izdevumi, tādā veidā samazinot apliekamo ienākumu un līdz ar to budžetā maksājamo UIN 23,2 milj. latu apmērā.  Savukārt 2012.gada pirmajos sešos mēnešos PVN priekšnodoklī iekļāvuši un līdz ar to samazinājuši budžetā maksājamo PVN 5,3 milj. latu apmērā, kā arī šo pašu darījumu apmērā attiecīgi ir palielināti arī citu nodokļu maksātāju izdevumi, tādā veidā samazinot apliekamo ienākumu un līdz ar to budžetā maksājamo UIN 3,6 milj. latu apmērā.  Līdz ar to, apturot šādu nodokļu maksātāju darbību, fiskālais ieguvums 2014.-2015. gadā katru gadu varētu būt 12,2 milj. latu (PVN 9,2 milj. latu un UIN 3,0 milj. latu) un 2016.gadā 12,6 milj, latu (PVN 9,8 milj. latu un UIN 2,8 milj. latu). Tā kā VID uzsāktais darbs liecina par šī instrumenta sekmīgu izmantošanu, tad šie papildu ieņēmumi ir ņemti vērā pievienotās vērtības nodokļa un uzņēmumu ienākuma nodokļa prognozēs, kas iekļautas Konverģences programmā 2013.-2016.gadam..  Ietekme aprēķināta, ņemot vērā, ka samazināsies PVN priekšnodoklī iekļautās summas un palielināsies budžetā maksājamais PVN, kā arī šo pašu darījumu apmērā attiecīgi ir samazināti arī citu nodokļu maksātāju izdevumi, tādā veidā palielinot apliekamo ienākumu un līdz ar to budžetā maksājamo UIN.  Ņemot vērā darba apjoma pieaugumu Uzņēmumu reģistram, veicot personu datu pārbaudi VID riska personu sarakstā (papildus darba noslodze - 2min katrai no pieteikumos norādīto 142699 personu datu pārbaudei, kopumā papildus 2,36 notāru slodze gadā), papildus nepieciešamas 2 valsts notāru amata vietas, kā arī jāveic izmaiņas Uzņēmumu reģistra informācijas sistēmā (komercreģistrā, uzņēmumu reģistrā un biedrību un nodibinājumu reģistrā).  **Izdevumi 2014. gadā: 19323Ls**   1. **EKK 1110 Mēneša amatalga: 11784Ls**   2 valsts notāri (80% no maksimālās kvalifikācijas pakāpes 21. amatu saimes II līmeņa 8. mēnešalgu grupa)= 491 Ls/mēn. x 12 mēn. x 2 nod.= 11784Ls   1. **EKK 1210** **EKK darba devēja valsts sociālās apdrošināšanas obligātās iemaksas: 2832Ls**   2 valsts notāri (80% no maksimālās kvalifikācijas pakāpes 21. amatu saimes II līmeņa 8. mēnešalgu grupa)= 24,09% no 491 Ls/mēn.= 118Ls x 12 mēn.= 1416Ls x 2 nod.= 2832Ls   1. **EKK 2210 Pasta un telefonu pakalpojumi: 266Ls**   21000Ls: 158 nod.= 133Lsx 2 nod.= 266Ls   1. **EKK 2220 Izdevumi par komunālajiem pakalpojumiem:** **594Ls**   46984Ls: 158nod.= 297Lsx 2 nod.= 594Ls  6577Ls   1. **EKK 2230 Administratīvie izdevumi:** **112Ls**   8840Ls: 158 nod.= 56Lsx 2 nod.= 112Ls   1. **EKK 2240 remontdarbi un iestāžu uzturēšanas pakalpojumi:** **616Ls**   48602Ls: 158 nod.= 308Lsx 2 nod.= 616Ls   1. **EKK 2310 biroja preces un inventārs:** **674Ls**   53250Ls: 158 nod.= 337Lsx 2 nod.= 674Ls   1. **EKK 5120 Licences, koncesijas un patenti, preču zīmes un līdzīgas tiesības: 2445Ls**   Lai nodrošinātu datu apmaiņu starp Uzņēmumu reģistra un Valsts ieņēmumu dienesta informācijas sistēmām to personu datu pārbaudes veikšanai, kuras atrodas Valsts ieņēmumu dienesta riska personu sarakstā (veicot reģistrāciju komercreģistrā, uzņēmumu reģistrā un biedrību un nodibinājumu reģistrā), nepieciešamas izmaiņas Uzņēmumu reģistra informācijas sistēmā  15 cilvēkdienas x 163Ls= 2445Ls  **Izdevumi 2015. gadā un turpmākajos gados: 16878Ls**   1. **EKK 1110 Mēneša amatalga: 11784Ls**   2 valsts notāri (80% no maksimālās kvalifikācijas pakāpes 21. amatu saimes II līmeņa 8. mēnešalgu grupa)= 491 Ls/mēn. x 12 mēn. x 2 nod.= 11784Ls   1. **EKK 1210** **EKK darba devēja valsts sociālās apdrošināšanas obligātās iemaksas: 2832Ls** 2. valsts notāri (80% no maksimālās kvalifikācijas pakāpes 21. amatu saimes II līmeņa 8. mēnešalgu grupa)= 24,09% no 491 Ls/mēn.= 118Ls x 12 mēn.= 1416Ls x 2 nod.= 2832Ls 3. **EKK 2210 Pasta un telefonu pakalpojumi: 266Ls**   21000Ls: 158 nod.= 133Lsx 2 nod.= 266Ls   1. **EKK 2220 Izdevumi par komunālajiem pakalpojumiem:** **594Ls**   46984Ls: 158nod.= 297Lsx 2 nod.= 594Ls   1. **EKK 2230 Administratīvie izdevumi:** **112Ls**   8840Ls: 158 nod.= 56Lsx 2 nod.= 112Ls   1. **EKK 2240 remontdarbi un iestāžu uzturēšanas pakalpojumi:** **616Ls**   48602Ls: 158 nod.= 308Lsx 2 nod.= 616Ls   1. **EKK 2310 biroja preces un inventārs:** **674Ls**   53250Ls: 158 nod.= 337Lsx 2 nod.= 674Ls | | | | |
|  |
| 6.2. detalizēts izdevumu aprēķins |  | | | | |
| 7. Cita informācija | Tieslietu ministrijai (Uzņēmumu reģistram) papildu nepieciešamo finansējumu likumprojektā minēto pasākumu nodrošināšanai, izveidojot divas jaunas amata vietas un veicot izmaiņas Uzņēmumu reģistra informācijas sistēmā, 2014.gadā 19 323 latu apmērā (izdevumi atlīdzībai 14 616 lati, tai skaitā atalgojumam 11 784 lati, izdevumi precēm un pakalpojumiem 2 262 lati, izdevumi pamatkapitāla veidošanai 2 445 lati) un 2015. gadā un turpmākajos gados ik gadu 16 878 latu apmērā (izdevumi atlīdzībai 14 616 lati, tai skaitā atalgojumam 11 784 lati, izdevumi precēm un pakalpojumiem 2 262 lati) pārdala no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana” prioritārajam pasākumam „Radikāla rīcība ēnu ekonomikas apkarošanai nodokļu administrēšanas un muitas lietu jomā” paredzētā finansējuma. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar:   1. Tieslietu ministrijas izstrādāto likumprojektu „Grozījumi likumā „Par Latvijas Republikas Uzņēmumu reģistru”, kas ir saistīts ar Finanšu ministrijas izstrādāto likumprojektu un nosaka Uzņēmuma reģistra rīcību, konstatējot, ka pieteikumā par uzņēmuma, komersanta, biedrības vai nodibinājuma reģistrāciju, izmaiņām reģistrācijas lietā vai pārreģistrāciju norādītā informācija ietverta VID uzturētajā riska personu sarakstā vai riska adrešu sarakstā , Uzņēmumu reģistrs konstatējot, ka informācija ietverta atbilst VID uzturētajā riska personu sarakstā vai riska adrešu sarakstā atteiks vai atliks uzņēmuma, komersanta, biedrības vai nodibinājuma reģistrāciju, izmaiņu reģistrācijas lietā reģistrēšanu vai pārreģistrāciju.; 2. Finanšu ministrijas izstrādāto likumprojektu „Grozījumi likumā „Par Valsts ieņēmumu dienestu””, kas precizē Valsts ieņēmumu dienesta kompetenci, paredzot jaunu funkciju – riska personu saraksta vešana. |
| 2. | Cita informācija |  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Likumprojekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Finanšu ministrija, VID, Tieslietu ministrija un Uzņēmumu reģistrs |
| 2. | Projekta izpildes ietekme uz pārvaldes funkcijām | Projektā paredzēto regulējumu nodrošinās VID savu funkciju ietvaros |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projektā paredzēto regulējumu nodrošinās VIDsavu funkciju ietvaros |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiek likvidētas. Likumprojekta izpilde notiks esošo valsts institūciju ietvaros. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas vai arī apvienotas. Likumprojekta izpilde notiks esošo valsts institūciju ietvaros. |
| 6. | Cita informācija | Nav. |

Finanšu ministrs A.Vilks

29.08.2013. 8.29.

2436

Tatjana Trenko, 67083983

[Tatjana.Trenko@fm.gov.lv](mailto:Gunta.Puzule@fm.gov.lv)